翠翼高攒叶，朱缨澹拂花。来从山堑侧，开称画檐牙。影薄谁停绣，香清似煮茶。几多轻敛态，月动夹窗纱。BRBR独放早春枝，与梅战风雪。岂徒丹砂红，千古英雄血。BRBR风裁日染开仙囿，百花色死猩血谬。今朝一朵堕阶前，应有看人怨孙秀。BRBR花近东溪居士家，好携樽酒款携茶。玉皇收拾还天上，便恐筠阳无此花。BRBR冷艳争春喜烂然，山茶按谱甲于滇，树头万朵齐吞火，残雪烧红半个天。BRBR浅为玉茗深都胜，大曰山茶小树红。名誉漫多朋援少，年年身在雪霜中。BRBR山花山开春未归，春归正值花盛时。苍然老树昔谁种，照耀万朵红相围。BRBR山花又晚出，旧不闻图经。花深嫌少态，曾入苏公评。迩来亦变怪，纷然著名称。黄香开最早，与菊为辈朋。BRBR吐丝心抽须，锯齿叶剪棱。白茶亦数品，玉磬尤精明。BRBR犹爱并山茶，开花一尺盈。日丹又其亚，不减红带鞓。
