宝髻松松挽就,铅华淡淡妆成.红姻翠雾罩轻盈,飞絮游丝无定.相见争如不见,有情还似无情.笙歌散后酒微醒.深院月斜人静.BRBR碧桃天上栽和露，不是凡花数，乱山深处水荥迥，借问一枝如玉为谁开？轻寒细雨情何限，不道春难管，为君沉醉又何妨？只怕酒醒时候断人肠！BRBR茨菰叶烂别西湾，莲子花开犹未还。妾梦不离江水上，人传郎在凤凰山。BRBR风乍起，吹绉一池春水。闲引鸳鸯香径里，手捋红杏蕊。斗鸭阑干独倚，碧玉搔头斜坠。终日望君君不至，举头闻鹊喜。BRBR寒蝉凄切。对长亭晚，骤雨初歇。都门帐饮无绪，留恋处、兰舟催发。执手相看泪眼，竟无语凝噎。念去去、千里烟波，暮霭沉沉楚天阔。多情自古伤离别。更那堪、冷落清秋节。今宵酒醒何处，杨柳岸、晓风残月。此去经年，应是良辰、好景虚设。便纵有、千种风情，更与何人说。BRBR嫁得瞿塘贾，朝朝误妾期。早知潮有信，嫁与弄潮儿。BRBR今夕何夕，见此良人。－佚名《诗经唐风绸缪》BRBR林花谢了春红，太匆匆，无奈朝来寒雨晚来风。胭脂泪，相留醉，几时重。自是人生长恨水长东。BRBR美人卷珠帘，深坐颦蛾眉。但见泪痕湿，不知心恨谁。BRBR偶向江边采白菽，还随女伴赛江神。众中不敢分明语，暗掷金钱卜远人。
