1、独在异乡为异客，每逢佳节倍思亲。遥知兄弟登高处，遍插茱萸少一人。《九月九日忆山东兄弟》
2、红豆生南国，春来发几枝愿君多采撷，此物最相思。《红豆》
3、寂寞掩柴扉，苍茫对落晖。鹤巢松树遍，人访荜门稀。《山居即事》
4、篱间犬迎吠，出屋候荆扉。岁晏输井税，山村人夜归。《赠刘蓝田》
5、两妹日成长，双鬟将及人。已能持宝瑟，自解掩罗巾。念昔别时小，未知疏与亲。今来始离恨，拭泪方殷勤。小弟更孩幼，归来不相识。同居虽渐惯，见人犹未觅。宛作越人语，殊甘水乡食。别此最为难，泪尽有馀忆。《别弟妹二首》
6、舍弟官崇高，宗兄此削发。荆扉但洒扫，乘闲当过歇。《留别山中温古上人兄并示舍弟缙》
7、徒思赤笔书，讵有丹砂井。心悲常欲绝，发乱不能整。青簟日何长，闲门昼方静。颓思茅檐下，弥伤好风景。《林园即事寄舍弟》
8、夜静群动息，蟪蛄声悠悠。庭槐北风响，日夕方高秋。思子整羽翰，及日当云浮。吾生将白首，岁晏思沧州。高足在旦暮，肯为南亩俦。《秋夜独坐怀内弟崔兴宗》
9、夜静群动息，时闻隔林犬。却忆山中时，人家涧西远。羡君明发去，采蕨轻轩冕。《春夜竹亭赠钱少府归蓝田》
10、惆怅故山云，徘徊空日夕。何事与时人，东城复南陌。《叹白发》
