此情可待成追忆，只是当时已惘然。－李商隐《锦瑟》BRBR闺中少妇不知愁，春日凝妆上翠楼。忽见陌头杨柳色，悔教夫婿觅封侯。BRBR海上生明月，天涯共此时。情人怨遥夜，竟夕起相思。灭烛怜光满，披衣觉露滋。不堪盈手赠，还寝梦佳期。BRBR红豆生南国，春来发几枝？愿君多采撷，此物最相思。BRBR嫁得瞿塘贾，朝朝误妾期。早知潮有信，嫁与弄潮儿。BRBR蒹葭苍苍，白露为霜。所谓伊人，在水一方。溯洄从之，道阻且长；溯游从之，宛在水中央。BRBR锦瑟无端五十弦，一弦一柱思华年。庄生晓梦迷蝴蝶，望帝春心托杜鹃。沧海月明珠有泪，蓝田日暖玉生烟。此情可待成追忆，只是当时已惘然。BRBR静女其姝，俟我于城隅。爱而不见，搔首踟蹰。静女其娈，贻我彤管。彤管有炜，说怿女美。自牧归荑，洵美且异。匪女之为美，美人之贻。BRBR君家何处住，妾住在横塘。停船暂借问，或恐是同乡。家临九江水，来去九江侧。同是长干人，生小不相识。BRBR君问归期未有期，巴山夜雨涨秋池。何当共剪西窗烛，却话巴山夜雨时。BRBR两情若是久长时，又岂在朝朝暮暮。－秦观《鹊桥仙》
