旅次朔方刘皂客舍并州已十霜，归心日夜忆咸阳。无端更渡桑干水，却望并州是故乡。BRBR南浦别（唐）白居易南浦凄凄别，西风袅袅秋。一看肠一断，好去莫回头。BRBR秋风引―刘禹锡何处秋风至？萧萧送雁群。朝来入庭树，孤客最先闻。BRBR秋思张籍洛阳城里见秋风，欲作家书意万重。复恐匆匆说不尽，行人临发又开封。BRBR人日思归薛道衡人春才七日，离家已二年。人归落雁后，思发在花前。BRBR十五夜望月王建中庭地白树栖鸦，冷露无声湿桂花。今夜月明人尽望，不知秋思落谁家。BRBR思乡作（唐）布燮泸北行人绝，云南信未还。庭前花不扫，门外柳谁攀。坐久销银烛，愁多减玉颜。悬心秋夜月，万里照关山。BRBR天净沙·秋思[元]·马致远枯藤老树昏鸦，小桥流水人家，古道西风瘦马。夕阳西下，断肠人在天涯。BRBR望驿台（唐）白居易靖安宅里当窗柳，望驿台前扑地花。两处春光同日尽，居人思客客思家。BRBR乡思（唐）薛涛峨嵋山下水如油，怜我心同不系舟。何日片帆离锦浦，棹声齐唱发中流。
