尘满疏帘素带飘，真成暗度可怜宵。几回偷拭青衫泪，忽傍犀奁见翠翘。唯有恨，转无聊，五更依旧落花潮。衰杨叶尽丝难尽，冷雨西风打画桥。——《于中好》BRBR城南小陌又逢春，只见梅花不见人；玉骨久成泉下土，墨痕犹锁壁间尘。BRBR城上斜阳画角哀，沈园非复旧池台。伤心桥下春波绿，曾是惊鸿照影来。BRBR纪叟黄泉里，还应酿老春。夜台无李白，沽酒与何人？BRBR泪咽却无声，只向从前毁薄情。凭仗丹青重省识，盈盈。一片伤心画不成。别语忒分明。午夜鹣鹣梦早醒。卿字早醒侬自梦，更更。泣不尽风檐夜雨铃。——《南乡子》BRBR路近城南己怕行，沈家园里最伤情；香穿客袖梅花在，绿蘸寺桥春水生。BRBR梦断香消四十年，沈园柳老不吹绵。此身行作稽山土，犹吊遗踪一泫然。BRBR密锁重关掩绿苔，廊深阁迥此徘徊。先知风起月含晕，尚自露寒花未开。蝙拂帘旌终展转，鼠翻窗网小惊猜。背灯独共余香语，不觉犹歌起夜来。BRBR陌上莺啼细草薰，鱼鳞风皱水成纹。江南红豆相思苦，岁岁花开一忆君。BRBR平生湖海少知音，几曲宫商大用心。百年光景还争甚？空赢得雪鬓侵。跨仙禽路绕云深。欲挂坟前剑，重听膝上琴。哭携琴载酒相寻。
