p	1、江南曲四首【唐储光羲】p	第一首：绿江深见底，高浪直翻空。惯是湖边住，舟轻不畏风。
	第二首：逐流牵荇叶，缘岸摘芦苗。为惜鸳鸯鸟，轻轻动画桡。
	第三首：日暮长江里，相邀归渡头。落花如有意，来去逐船流。
	第四首：隔江看树色，沿月听歌声。不是长干住，那从此路行。p	
	2、江南好忆江南【宋赵师侠】p	天共水，水远与天连。天净水平寒月漾，水光月色两相兼。月映水中天。
	人与景，人景古难全。景若佳时心自快，心远乐处景应妍。休与俗人言。p	
	3、望江南【宋周邦彦】p	游妓散，独自绕回堤。芳草怀烟迷水曲，密云衔雨暗城西。九陌未沾泥。
	桃李下，春晚未成蹊。墙外见花寻路转，柳阴行马过莺啼。无处不凄凄。p	
	4、忆江南【唐温庭筠】p	千万恨，恨极在天涯。山月不知心里事，水风空落眼前花，摇曳碧云斜。
	梳洗罢，独倚望江楼。过尽千帆皆不是，斜晖脉脉水悠悠，肠断白苹洲！p	
	5、江南好【唐白居易】p	江南好，风景旧曾谙；日出江花红胜火，春来江水绿如蓝。能不忆江南？p	
	6、忆江南【唐皇甫松】p	兰烬落，屏上暗红蕉。闲梦江南梅熟日，夜船吹笛雨萧萧，人语驿边桥。p	
	7、忆江南【唐刘禹锡】p	春去也！多谢洛城人。弱柳从风疑举袂，丛兰裛露似沾巾，独坐亦含嚬。p	
	8、望江南【宋苏东坡】p	春未老，风细柳斜斜。试上超然台上看，半壕春水一城花，烟雨暗千家。p	
	9、双调望江南寿秋水【宋刘辰翁】p	齐眉举，彩侍紫霞记。天上九朝岛冉冉，尊前一笑玉差差。人唱自家词。
	篱下菊，醉把一枝枝。花水乞君三十斛，秋风记我一联诗。留着晚香时。p	
	10、双调望江南寿张粹翁【宋刘辰翁】p	七日后，董会是垦前。二月之间泽以此，余年河止万三千。日拟醉华筵。
	歌白雪，除是雪地传。看取长生部屡倒，眼前橘粟术何直。自唱鹊桥仙。p	
	11、望江南【宋朱敦儒】p	炎昼永，初夜月侵床。露卧一丛莲叶畔，芙蓉香细水风凉。枕上是仙乡。p	
	12、忆江南【唐温庭筠】p	千万恨，恨极在天涯。山月不知心里事，水风空落眼前花，摇曳碧云斜。
	梳洗罢，独倚望江楼。过尽千帆皆不是，斜晖脉脉水悠悠，肠断白苹洲！p	
	13、望江南【宋戴复古】p	有说未尽处，为续四曲p	壶山好，博古又通今。结屋三间藏万卷，挥毫一字直千金。四海有知音。
	门外路，咫尺是湖阴。万柳堤边行处乐，百花洲上醉时吟。不负一生心。p	
	14、江南柳【宋张先】p	隋堤远，波急路尘轻。今古柳桥多送别，见人分袂亦愁生，何况自关情？
	斜照后，新月上西城。城上楼高重倚望，愿身能似月亭亭，千里伴君行。p	
	15、望江南【唐李煜】p	闲梦远，南国正芳春。船上管弦江面渌，满城飞絮辊轻尘。忙杀看花人！
	闲梦远，南国正清秋。千里江山寒色远，芦花深处泊孤舟。笛在月明楼。
