夜相思，风吹窗帘动，言是所欢来。
一坐复一起，黄昏人定后，许时不来已。
锲臂饮清血，牛羊持祭天。没命成灰土，终不罢相怜。
逆浪故相邀，菱舟不怕遥。妾家扬子住，便弄广陵潮。
自从别君来，不复著绫罗。画眉不注口，施朱当奈何？
传闻合浦叶，远向洛阳飞。北风尚嘶马，南冠独不归。去云目徒送，离琴手自挥。秋蓬失处所，春草屡芳菲。太息关山月，风尘客子衣。
红颜辞巩洛，白首入轘辕。乘春行故里，徐步采芳荪。径毁悲求仲，林残忆巨源。见桐犹识井，看柳尚知门。花落空难遍，莺啼静易喧。无人访语默，何处叙寒温。百年独如此，伤心岂复论。
快马常苦瘦，剿儿常苦贫。黄禾起羸马，有钱始作人。
其一郎作十里行，侬作九里送。拔侬头上钗，与郎资路用。其二有信数寄书，无信心相忆。莫作瓶落井，一去无消息。其三大艑珂峨头，何处发扬州。借问艑上郎，见侬所欢不？其四初发扬州时，船出平津泊。五两如竹林，何处相寻博。
积雪皓阴池，北风鸣细枝。九逵密如绣，何异远别离。（谢朓）风庭舞流霰，冰沼结文澌。饮春虽以燠，钦贤纷若驰。（江革）珠霙条间响，玉溜檐下垂。杯酒不相接，寸心良共知。（王融）飞云乱无绪，结冰明曲池。虽乖促席燕，白首信勿亏。（王僧孺）飘素莹檐溜，岩
