当年腊月半，已觉梅花阑。不信今春晚，俱来雪里看。树动悬冰落，枝高出手寒。早知觅不见，真悔著衣单。BRBR定定住天涯，依依向物华。寒梅最堪恨，长作去年花。BRBR忽见寒梅树，花开汉水滨。不知春色早，疑是弄珠人。BRBR华发寻春喜见梅，一株临路雪倍堆。凤城南陌他年忆，香杳难随驿使来。BRBR绝讶梅花晚，争来雪里窥。下枝低可见，高处远难知。俱羞惜腕露，相让道腰羸。定须还剪采，学作两三技。BRBR已见寒梅发，复闻啼鸟声。心心视春草，畏向玉阶生。BRBR迎春故早发，独自不疑寒。畏落众花后，无人别意看。BRBR幽谷那堪更北枝，年年自分着花迟。高标逸韵君知否，正是层冰积雪时。BRBR早花常犯寒，繁实常苦酸。何事上春日，坐令芳意阑？夭桃定相笑，游妓肯回看！君问调金鼎，方知正味难。BRBR折梅逢驿使，寄与陇头人。江南无所有，聊赠一枝春。BRBR万木冻欲折，孤根暖独回。前村深雪里，昨夜一枝开。风递幽香出，禽窥素艳来。明年如应律，先发映春台。BRBR闻道梅花圻晓风，雪堆遍满四山中。何方可化身千亿，一树梅花一放翁。BRBR雪虐风号愈凛然，花中气节最高坚。过时自会飘零去，耻向东君更乞怜。BRBR众芳摇落独喧妍，占尽风情向小园。疏影横斜水清浅，暗香浮动月黄昏。霜禽欲下先偷眼，粉蝶如知合断魂。幸有微吟可相狎，不须擅板共金樽。
