1、白头波上白头翁，家逐船移浦浦风。一尺鲈鱼新钓得，儿孙吹火荻花中。唐郑谷《淮上渔者》
2、草长莺飞二月天，拂堤杨柳醉春烟。儿童放学归来早，忙趁东风放纸鸢。高鼎《村居》
3、草满池塘水满陂,山衔落日浸寒漪。牧童归去横牛背，短笛无腔信口吹。[宋]雷震《村晚》
4、草铺横野六七里，笛弄晚风三四声。归来饱饭黄昏后，不脱蓑衣卧月明。[唐]吕岩《牧童》
5、见人初解语呕哑,不肯归眠恋小车。一夜娇啼缘底事,为嫌衣少缕金华。唐韦庄《与小女》
6、今年寒食在商山，山里风光亦可怜。稚子就花拈蛱蝶，人家依树系秋千。郊原晓绿初经雨，巷陌春阴乍禁烟？副使官闲莫惆怅，酒钱犹有撰碑钱。王禹偁《寒食》
7、旧国迷江树，他乡近海门。移家南渡久，童稚解方言。唐皇甫冉《同诸公有怀绝句》
8、篱落疏疏一径深，树头花落未成阴。儿童急走追黄蝶，飞入菜花无处寻。宋杨万里《宿新市徐公店》
9、篱外谁家不系船，春风吹入钓鱼湾。小童疑是有村客，急向柴门去却关。崔道融《溪居即事》
10、柳条搓线絮搓棉，搓够千寻放纸鸢。消得春风多少力，带将儿辈上青天。明徐渭《风鸢图诗》其一
11、柳条三尺长，明日清明节。江南小儿女，采作流苏结。清许虬《折扬柳歌》
12、马啼踏水乱明霞，醉袖迎风受落花。怪见溪童出门望，鹊声先我到山家。元刘因《山家》
13、茅檐低小，溪上青青草。醉里吴音相媚好，白发谁家翁媪？大儿锄豆溪东，中儿正织鸡笼。最喜小儿亡赖，溪头卧剥莲蓬。〔宋〕辛弃疾《清平乐村居》
14、梅子留酸软齿牙，芭蕉分绿与窗纱。日长睡起无情思，闲看儿童捉柳花。宋杨万里《闲居初夏午睡起二绝句》其二
15、牧竖持蓑笠，逢人气傲然。卧牛吹短笛，耕却傍溪田。唐崔道融《牧竖》
16、牧童骑黄牛，歌声振林樾。意欲捕鸣蝉，忽然闭口立。袁枚《所见》
17、蓬头稚子学垂纶，侧坐莓台草映身。路人借问遥招手，怕得鱼惊不应人。胡令能《小儿垂钓》
18、蓬头稚子学垂纶，侧坐莓苔草映身。路人借问遥招手，怕得鱼惊不应人。白居易《池上二绝》
19、萋萋芳草春绿，落落长松夏寒。牛羊自归村巷，童稚不识衣冠。唐王维《田园乐》
20、清池玉水绕山川，携手伴友放纸鸢。杨柳轻指意欲醉，疑是梦境回童年。清轩治翁
21、清江一曲抱村流，长夏江村事事幽。自去自来堂上燕，相亲相近水中鸥。老妻画纸为棋局，稚子敲针作钓钩。但有故人供禄米，微躯此外更何求。唐杜甫《江村》
22、清明时节雨纷纷，路上行人欲断魂。借问酒家何处有？牧童遥指杏花村。唐杜牧《清明》
23、晴明风月雨乾时，草满花堤水满溪。童子柳阴眠正著，一牛吃过柳阴西。宋杨万里《桑茶坑道中八首》其七
24、绕池闲步看鱼游，正值儿童弄钓舟。一种爱鱼心各异，我来施食尔垂钩。唐白居易《观游鱼》
25、日暮鸟雀稀，稚子呼牛归。住处无邻里，柴门独掩扉。唐丘为《泛耶溪》
26、少小离家老大回，乡音无改鬓毛衰。儿童相见不相识，笑问客从何处来。贺知章《回乡偶书》
27、田父草际归，村童雨中牧。主人东皋上，时稼绕茅屋。唐贾岛《宿郑州》）（节选）
28、投荒万里无归路,雪点鬓繁。度鬼门关,已拚儿童作楚蛮。黄庭坚《采桑子》
29、我亦曾经放鹞嬉，今来不道老如斯，那能更驻游春马，闲看儿童断线时。明徐文长《风鸢图十首》
30、无事经年别远公，帝城钟晓忆西峰。炉烟消尽寒灯晦，童子开门雪满松。唐李商隐《忆匡一师》
31、下床着新装，初学小姑拜。低头羞见人，双手结群带。明毛铉《幼女词》
32、萧萧梧叶送寒声，江上秋风动客情。知有儿童挑促织，夜深篱落一灯明。叶绍翁《夜书所见》
33、小时不识月，呼作白玉盘。又疑瑶台镜，飞在青云端。唐李白《古朗月行》
34、新词宛转递相传，振袖倾鬟风露前。月落乌啼云雨散，游童陌上拾花钿。唐刘禹锡《踏歌词》
35、一叶渔船两小童，收篙停棹坐船中。怪生无雨都张伞，不是遮头是使风。宋杨万里《舟过安仁》
36、幼女才六岁，未知巧与拙。向夜在堂前，学人拜新月。唐施肩吾《幼女词》
