P1、自种双松费几钱，顿令院落似秋天。能藏此地新晴雨，却惹空山旧烧烟。枝压细风过枕上，影笼残月到窗前。——曹唐《题子侄书院双松》BRBR2、四松初移时，大抵三尺强。别来忽三载，离立如人长。会看根不拔，莫计枝凋伤。幽色幸秀发，疏柯亦昂藏。——杜甫《四松》BRBR3、震泽平芜岸，松江落叶波。在官常梦想，为客始经过。——白居易《松江亭携乐观渔宴宿》BRBR4、月好好独坐，双松在前轩。西南微风来，潜入枝叶间。——白居易《松声》BRBR5、缘岸蒙笼出见天，晴沙沥沥水溅溅。何处羽人长洗药，残花无数逐流泉。——皎然《赤松》BRBR6、郁郁高岩表，森森幽涧陲。鹤栖君子树，风拂大夫枝。百尺条阴合，千年盖影披。岁寒终不改，劲节幸君知。——李峤《松》BRBR7、有松百尺大十围，生在涧底寒且卑。涧深山险人路绝，老死不逢工度之。——白居易《涧底松－念寒俊也》BRBR8、倚空高槛冷无尘，往事闲徵梦欲分。翠色本宜霜后见，寒声偏向月中闻。——韩溉《松》BRBR9、移床避日依松竹，解带当风挂薜萝。——白居易《池上即事》BRBR10、一阵雨声归岳峤，两条寒色下潇湘。客吟晚景停孤棹，僧踏清阴彻上方。——狄焕《咏南岳径松》BRBR11、偃亚长松树，侵临小石溪。静将流水对，高共远峰齐。翠盖烟笼密，花幢雪压低。与僧清影坐，借鹤稳枝栖。——白居易《题遗爱寺前溪松》BRBR12、烟叶葱茏苍麈尾，霜皮剥落紫龙鳞。欲知松老看尘壁，死却题诗几许人。——白居易《题流沟寺古松》BRBR13、写得长松意，千寻数尺中。翠阴疑背日，寒色欲生风。真树孤标在，高人立操同。一枝遥可折，吾欲问生公。——皎然《咏敡上人座右画松》BRBR14、小松未盈尺，心爱手自移。苍然涧底色，云湿烟霏霏。——白居易《栽松二首》BRBR15、为爱松声听不足，每逢松树遂忘还。翛然此外更何事，笑向闲云似我闲。——皎然《戏题松树》BRBR16、亭亭山上松，一一生朝阳。森耸上参天，柯条百尺长。——白居易《和答诗十首·和松树》BRBR17、堂下何所有，十松当我阶。乱立无行次，高下亦不齐。高者三丈长，下者十尺低。有如野生物，不知何人栽。——白居易《庭松》BRBR18、虽小天然别，难将众木同。侵僧半窗月，向客满襟风。枝拂行苔鹤，声分叫砌虫。如今未堪看，须是雪霜中。——杜荀鹤《题唐兴寺小松》BRBR19、虽过老人宅，不解老人心。何事斜阳里，栽松欲待阴。——耿湋《观邻老栽松》BRBR20、松寂风初定，琴清夜欲阑。偶因群动息，试拨一声看。——白居易《松下琴赠客》BRBR21、终日吟天风，有时天籁止。问渠何旨意，恐落凡人耳。——顾况《千松岭》BRBR22、手栽两树松，聊以当嘉宾。乘春日一溉，生意渐欣欣。——白居易《寄题盩厔厅前双松》BRBR23、弱质岂自负，移根方尔瞻。细声闻玉帐，疏翠近珠帘。未见紫烟集，虚蒙清露沾。何当一百丈，欹盖拥高檐。——《严郑公阶下新松》BRBR24、青苍初得地，华省植来新。尚带山中色，犹含洞里春。近楼依北户，隐砌净游尘。鹤寿应成盖，龙形未有鳞。——李正封《贡院楼北新栽小松》BRBR25、凄凄百卉病，亭亭双松迥。直上古寺深，横拂秋殿冷。轻响入龟目，片阴栖鹤顶。山中多好树，可怜无比并。——《萧寺偃松》BRBR26、列植成均里，分行古庙前。阴森非一日，苍翠自何年。寒影烟霜暗，晨光枝叶妍。近檐阴更静，临砌色相鲜。——李胄《文宣王庙古松》BRBR27、几年苍翠在仙家，一旦枝枯类海槎。不如酸涩棠梨树，却占高城独放花。——李涉《题苏仙宅枯松》BRBR28、高松出众木，伴我向天涯。客散初晴候，僧来不语时。——李商隐《高松》BRBR29、耳烦闻晓角，眼醒见秋山。赖此松檐下，朝回半日闲。——白居易《松斋偶兴》BRBR30、地耸苍龙势抱云，天教青共众材分。孤标百尺雪中见，长啸一声风里闻。——李山甫《松》BRBR31、寸寸凌霜长劲条，路人犹笑未干霄。南园桃李虽堪羡，争奈春残又寂寥。——崔涂《涧松》BRBR32、此木韵弥全，秋霄学瑟弦。空知百馀尺，未定几多年。古甲磨云拆，孤根捉地坚。何当抛一干，作盖道场前。——曹松《僧院松》
