乘鲤琴高采掇新，蔚蓝天上少红尘。黄姑渚畔湔裙水，不是人间妒妇津。BRBR水仙缥缈来相迎，伯牙从此留嘉名。峄阳散木虚且轻，重华斧下知其声。BRBR得水能仙天与奇，寒香寂寞动冰肌。仙风道骨今谁有淡扫蛾眉篸一枝。BRBR花似金杯荐玉盘，炯然光照一庭寒。世间复有云梯子，献与嫦娥月里看。BRBR回望高城落晓河，长亭窗户压微波。水仙欲上鲤鱼去，一夜芙蓉红泪多。BRBR凌波仙子生尘袜，水上轻盈步微月。是谁招此断肠魂，种作寒花寄愁绝。BRBR乱拥红云可奈何，不知人世有春波。凡心洗尽留香影，娇小冰肌玉一梭。BRBR南渡登舟即水仙，西垣有客思悠然。因君相问为官意，不卖毗陵负郭田。BRBR泮兰沅芷若为邻，淡荡疑生罗袜尘。昨夜月明川上立，不知解佩赠何人？BRBR水客夜骑红鲤鱼，赤鸾双鹤蓬瀛书。轻尘不起雨新霁，万里孤光含碧虚。露魄冠轻见云发，寒丝七炷香泉咽。夜深天碧乱山姿，光碎平波满船月。BRBR岁华摇落物萧然，一种清风绝可怜。不俱淤泥侵皓素，全凭风露发幽妍。骚魂洒落沉湘客，玉色依稀捉月仙。却笑涪翁太脂粉，误将高雅匹婵娟。BRBR醉拦月落金杯侧，无倦风翻翠袖长。相对了无尘俗态，麻姑曾约过浔阳
