更深月色半人家，北斗阑干南斗斜。今夜偏知春气暖，虫声新透绿窗纱。BRBR明月何皎皎，照我罗床帏。忧愁不能寐，揽衣起徘徊。客行虽云乐，不如早旋归。出户独彷徨，愁思当告谁！BRBR暮云收尽溢清寒，银汉无声转玉盘。此生此夜不长好，明月明年何处看。BRBR新裂齐纨素，鲜洁如霜雪。裁为合欢扇，团团似明月。出入君怀袖，动摇微风发。常恐秋节至，凉飚夺炎热。BRBR云母屏风烛影深，长河渐落晓星沉。嫦娥应悔偷灵药，碧海青天夜夜心。BRBR中庭地白树栖鸦，冷露无声湿桂花。今夜月明人尽望，不知秋思落谁家！
