秋光叠叠复重重，潜度偷移三径中。窗隔疏灯描远近，篱筛破月锁玲珑。寒芳留照魂应驻，霜印传神梦也空。珍重暗香休踏碎，凭谁醉眼认朦胧？BRBR暗暗淡淡紫，融融冶冶黄。陶令篱边色，罗含宅里香。几时禁重露，实是怯残阳。愿泛金鹦鹉，升君白玉堂。BRBR别圃移来贵比金，一丝浅淡一丛深。萧疏篱畔科头坐，清冷香中抱膝吟。数云更无君傲世，看来惟有我知音！秋光荏苒休辜负，相对原宜惜寸阴。BRBR粲粲黄金裙，亭亭白玉肤。极知时好异，似与岁寒俱。堕地良不忍，抱技宁自枯。BRBR怅望西风抱闷思，蓼红苇白断肠时。空篱旧圃秋无迹，瘦月清霜梦有知。念念心随归雁远，寥寥坐听晚砧痴。谁怜我为黄花病，慰语重阳会有期。BRBR弹琴酌酒喜堪俦，几案婷婷点缀幽。隔坐香分三径露，抛书人对一枝秋。霜清纸帐来新梦，圃冷斜阳忆旧游。傲世也因同气味，春风桃李未淹留。BRBR芳菊开林耀，青松冠岩列。怀此贞秀姿，卓为霜下杰。BRBR故园三径吐幽丛，一夜玄霜坠碧空。多少天涯未归客，尽借篱落看秋风。BRBR寒花开已尽，菊蕊独盈枝。旧摘人频异，轻香酒暂随。BRBR黄花芬芬绝世奇，重阳错把配萸技。开迟愈见凌霜操，堪笑儿童道过时。
