STRONG小学描写春天的诗句STRONG精选：BRBR1、自是寻春去校迟，不须惆怅怨芳时。狂风落尽深红色，绿叶成阴子满枝。——杜牧的《叹花》BRBR2、竹外桃花三两枝，春江水暖鸭先知。蒌蒿满地芦芽短，正是河豚欲上时。——苏轼的《惠崇春江晚景》BRBR3、正岑寂，明朝又寒食。强携酒、小桥宅。怕梨花落尽成秋色。燕燕飞来，问春何在？唯有池塘自碧。——姜夔的《淡黄柳》BRBR4、雨后烟景绿，晴天散馀霞。东风随春归，发我枝上花。花落时欲暮，见此令人嗟。愿游名山去，学道飞丹砂。——李白的《落日忆山中》BRBR5、应怜屐齿印苍苔，小扣柴扉久不开。春色满园关不住，一枝红杏出墙来。——叶绍翁的《春色满园》BRBR6、宜阳城下草萋萋，涧水东流复向西。芳树无人花自落，春山一路鸟空啼。——李华的《春行即兴》BRBR7、燕草如碧丝，秦桑低绿枝。当君怀归日，是妾断肠时。春风不相识，何事入罗帏？——李白的《春思》BRBR8、新年都未有芳华，二月初惊见草芽。白雪却嫌春色晚，故穿庭树作飞花。——韩愈的《春雪》BRBR9、闻道春还未相识，走傍寒梅访消息。昨夜东风入武阳，陌头杨柳黄金色。碧水浩浩云茫茫，美人不来空断肠。预拂青山一片石，与君连日醉壶觞。——李白的《早春寄王汉阳》BRBR10、渭城朝雨浥轻尘，客舍青青柳色新。劝君更尽一杯酒，西出阳关无故人。——王维的《送元二使安西》BRBR11、万树江边杏，新开一夜风。满园深浅色，照在绿波中。——王涯的《春游曲》BRBR12、万里思春尚有情，忽逢春至客心惊。雪消门外千山绿，花发江边二月晴。少年把酒逢春色，今日逢春头已白。异乡物态与人殊，惟有东风旧相识。——欧阳修的《春日西湖寄谢法曹歌》BRBR13、天街小雨润如酥，草色遥看近却无。最是一年春好处，绝胜烟柳满皇都。——韩愈的《早春呈水部张十八员外·其一》BRBR14、肃肃花絮晚，菲菲红素轻。日长雄鸟雀，春远独柴荆。——杜甫的《春运》BRBR15、苏溪亭上草漫漫，谁倚东风十二阑。燕子不归春事晚，一汀烟雨杏花寒。——戴叔伦的《苏溪亭》BRBR16、双飞燕子几时回？夹岸桃花蘸水开。春雨断桥人不渡，小舟撑出柳阴来。——徐俯的《春日游湖上》BRBR17、手种桃李非无主，野老墙低还似家。恰似春风相欺得，夜来吹折数枝花。——杜甫的《绝句漫兴九首·其二》BRBR18、诗家清景在新春，绿柳才黄半未匀。若待上林花似锦，出门俱是看花人。——杨巨源的《城东早春》BRBR19、胜日寻芳泗水滨，无边光景一时新。等闲识得东风面，万紫千红总是春。——朱熹的《春日》BRBR20、人闲桂花落，夜静春山空。月出惊山鸟，时鸣春涧中。——王维的《鸟鸣涧》BRBR21、人间四月芳菲尽，山寺桃花始盛开。长恨春归无觅处，不知转入此中来。——白居易的《大林寺桃花》BRBR22、去年今日此门中，人面桃花相映红。人面不知何处去，桃花依旧笑春风。——崔护的《题都城南庄》BRBR23、潜虬媚幽姿，飞鸿响远音。薄霄愧云浮，栖川怍渊沉。进德智所拙，退耕力不任。徇禄反穷海，卧疴对空林。衾枕昧节候，褰开暂窥临。倾耳聆波澜，举目眺岖嵚。初景革绪风，新阳改故阴。池塘生春草，园柳变鸣禽。——谢灵运的《登池上楼》BRBR24、千里莺啼绿映红，水村山郭酒旗风。南朝四百八十寺，多少楼台烟雨中。——杜牧的《江南春》BRBR25、洛阳城里春光好，洛阳才子他乡老。柳暗魏王堤，此时心转迷。桃花春水渌，水上鸳鸯浴。凝恨对残晖，忆君君不知。——韦庄的《菩萨蛮》BRBR26、客游倦水宿，风潮难具论。洲岛骤回合，圻岸屡崩奔。乘月听哀狖，浥露馥芳荪。春晚绿野秀，岩高白云屯。——谢灵运的《入彭蠡湖口》BRBR27、京口瓜洲一水间，钟山只隔数重山。春风又绿江南岸，明月何时照我还？——王安石的《泊船瓜洲》BRBR28、金炉香烬漏声残，翦翦轻风阵阵寒。春色恼人眠不得，月移花影上栏干。——王安石的《夜直》BRBR29、今岁今宵尽，明年明日催。寒随一夜去，春逐五更来。气色空中改，容颜暗里回。风光人不觉，已著后园梅。——史青的《应诏赋得除夜》BRBR30、今年游寓独游秦，愁思看春不当春。上林苑里花徒发，细柳营前叶漫新。公子南桥应尽兴，将军西第几留宾。寄语洛城风日道，明年春色倍还人。——杜审言的《春日京中有怀》BRBR31、江南好，风景旧曾谙。日出江花红胜火，春来江水绿如蓝。能不忆江南？——白居易的《忆江南》BRBR32、寂寂画堂梁上燕，高卷翠帘横数扇。一庭春色恼人来，满地落花红几片。——魏承班的《玉楼春》BRBR33、黄四娘家花满蹊，千朵万朵压枝低。留连戏蝶时时舞，自在娇莺恰恰啼。——杜甫的《江畔独步寻花·其六》BRBR34、好雨知时节，当春乃发生。随风潜入夜，润物细无声。野径云俱黑，江船火独明。晓看红湿处，花重锦官城。——杜甫的《春夜喜雨》BRBR35、古木阴中系短篷，杖藜扶我过桥东。沾衣欲湿杏花雨，吹面不寒杨柳风。——僧志南的《绝句》BRBR36、孤山寺北贾亭西，水面初平云脚低。几处早莺争暖树，谁家新燕啄春泥。乱花渐欲迷人眼，浅草才能没马蹄。最爱湖东行不足，绿杨阴里白沙堤。——白居易的《钱塘湖春行》BRBR37、二月湖水清，家家春鸟鸣。林花扫更落，径草踏还生。酒伴来相命，开尊共解酲。当杯已入手，歌妓莫停声。——孟浩然的《春中喜王九相寻》BRBR38、春阴垂野草青青，时有幽花一树明。晚泊孤舟古祠下，满川风雨看潮生。——苏舜钦的《淮中晚泊犊头》BRBR39、春眠不觉晓，处处闻啼鸟。夜来风雨声，花落知多少。——孟浩然的《春晓》BRBR40、春路雨添花，花动一山春色。行到小溪深处，有黄鹂千百。——秦观的《好事近·梦中作》BRBR41、迟日江山丽，春风花草香。泥融飞燕子，沙暖睡鸳鸯。——杜甫的《绝句》BRBR42、城上风光莺语乱，城下烟波春拍岸。绿杨芳草几时休，泪眼愁肠先已断。——钱惟演的《玉楼春》BRBR43、城上春云覆苑墙，江亭晚色静年芳。林花著雨胭脂湿，水荇牵风翠带长。龙武新军深驻辇，芙蓉别殿谩焚香。何时诏此金钱会，暂醉佳人锦瑟旁。——杜甫的《曲江对雨》
