灞岸晴来送别频，相偎相倚不胜春。自家飞絮犹无定，争解垂丝绊路人。BRBR城外春风吹酒旗，行人挥袂日落时。长安陌上无穷树，唯有垂杨管别离。BRBR春风知别苦，不遣柳条青（李白《劳劳亭歌》）BRBR含露桃花开未飞，临风杨柳自依依（隋炀帝杨广《四时歌·东宫春》BRBR柳条折尽花飞尽，借问行人归不归（隋杂曲歌辞《送别诗》）BRBR气暄动思心，柳青起春怀（鲍照《三日诗》）BRBR清江一曲柳千条，二十年前旧板桥。曾与情人桥上别，更无消息到今朝。BRBR曲成攀折处，唯有怨别离（岑之敬《折杨柳》）
